NATJEČAJ - Fakultet za matematiku Sveučilišta u Rijeci

KLASA: 119-02/24-01/03

URBROJ: 2170-137-002-02-24-1 od 17. 07. 2024.

Na temelju Odluke Fakultetskog vijeća, Fakultet za matematiku Sveučilišta u Rijeci raspisuje

NATJEČAJ

 za izbor jednog izvršitelja (m/ž), na suradničko radno mjesto I. vrste asistent, u znanstvenom području: Prirodne znanosti, znanstvenom polju: Matematika, na određeno vrijeme u punom radnom vremenu, do povratka privremeno nenazočne djelatnice s rodiljnog/roditeljskog dopusta na rad.

Pristupnici na natječaj moraju ispunjavati uvjete propisane Zakonom o visokom obrazovanju i znanstvenoj djelatnosti (NN br. 119/2022).

Pristupnici na natječaj uz prijavu prilažu:

– životopis

– preslik osobne dokumentacije (osobne iskaznice i domovnice ili dokaza o državljanstvu druge države)

– preslik dokaza o završenom diplomskom studiju

– uvjerenje o prosjeku ocjena tijekom studija ili dodatak diplomi

– svjedodžbu o zdravstvenoj sposobnosti ovlaštenog liječnika medicine rada (za prvi izbor)

– ukoliko posjeduju popis radova, separate radova, potvrdu o citiranosti i indeksiranosti radova

– pristupnici kojima hrvatski jezik nije materinji moraju priložiti dokaz o poznavanju hrvatskog

 jezika, razina (B2) prema Zajedničkom europskom referentnom okviru za jezike

– pristupnici koji su studij završili izvan Republike Hrvatske moraju dostaviti rješenje o stručnom priznavanju inozemne visokoškolske kvalifikacije.

Rok za podnošenje prijava je 30 dana od objave natječaja u Narodnim novinama.

Pristupnici su dužni prijavu, životopis, popis radova i ostale dokaze o ispunjavanju uvjeta natječaja dostaviti u elektroničkom obliku na e-mail adresu: math@math.uniri.hr

Prijave na natječaj mogu dostaviti osobe obaju spolova (članak 13. st 2. Zakona o ravnopravnosti spolova, NN br. 82/08, 69/17). Pristupnici koji se na temelju posebnih propisa pozivaju na pravo prednosti prilikom zapošljavanja, obvezni su u prijavi na natječaj pozvati se na to pravo i priložiti sve dokaze koje posebni propisi određuju za ostvarivanje tog prava. Takvi pristupnici ostvaruju prednost prilikom zapošljavanja u odnosu na ostale pristupnike, samo pod jednakim uvjetima.

Pristupnik koji ostvaruje pravo prednosti prilikom zapošljavanja prema Zakonu o hrvatskih braniteljima iz Domovinskog rata i članovima njihovih obitelji (NN br. 121/17, 98/19, 84/21, 156/23) dužan je uz prijavu na natječaj priložiti svu potrebnu dokumentaciju predviđenu člankom 103. predmetnog Zakona, a dokumentacija je objavljena na slijedećoj internetskoj stranici: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Pristupnik koji ostvaruje pravo prednosti prilikom zapošljavanja prema Zakonu o civilnim stradalnicima iz Domovinskog rata (NN br. 84/21) dužan je uz prijavu na natječaj priložiti svu potrebnu dokumentaciju predviđenu člankom 49. predmetnog Zakona, a dokumentacija je objavljena na slijedećoj internetskoj stranici: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Fakultet zadržava pravo da prije donošenja odluke s pristupnicima koji podnesu pravovremenu i urednu prijavu te ispunjavaju formalne uvjete natječaja provede provjeru znanja i vještina testiranjem i/ili intervjuom. O održavanju testiranja i/ili intervjua pristupnici će biti pravodobno obaviješteni. Ako pristupnik ne pristupi provjeri, smatrat će se da je povukao prijavu na natječaj.

Prijavom na natječaj prijavitelji su izričito suglasni da Sveučilište u Rijeci kao voditelj zbirke osobnih podataka može prikupljati, koristiti i dalje obrađivati podatke u svrhu provođenja natječajne procedure, sukladno odredbama Opće Uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN br. 42/18).

Fakultet za matematiku Sveučilišta u Rijeci zadržava pravo ne izvršiti izbor niti jednog pristupnika na natječaj, bez obveze obrazlaganja svoje odluke i odgovornosti prema kandidatima.

Nepravovremene i nepotpune prijave neće se razmatrati.